stanford-oval/wikipedia huggingface dataset:
บลูบลัด (อัลบั้มเอกซ์เจแปน)
รายการเพลง > ซีดี

| ลำดับ | ชื่อเพลง | ยาว |
| --- | --- | --- |
| 1. | "Prologue (~ World Anthem)" | 2:38 |
| 2. | "Blue Blood" | 5:03 |
| 3. | "Week End" | 6:02 |
| 4. | "Easy Fight Rambling" | 4:43 |
| 5. | "X" | 6:00 |
| 6. | "Endless Rain" | 6:30 |
| 7. | "Kurenai" (紅) | 6:09 |
| 8. | "Xclamation" | 3:52 |
| 9. | "Orgasm" (オルガスム) | 2:42 |
| 10. | "Celebration" | 4:51 |
| 11. | "Rose of Pain" | 11:47 |
| 12. | "Unfinished" | 4:24 |
| ลำดับ | ชื่อเพลง | ยาว |
| --- | --- | --- |
| 1. | "Blue Blood (Instrumental)" | 5:04 |
| 2. | "Week End (Instrumental)" | 6:05 |
| 3. | "X (Instrumental)" | 6:02 |
| 4. | "Endless Rain (Instrumental)" | 6:37 |
| 5. | "Kurenai (Instrumental)" | 6:09 |
| 6. | "Celebration (Instrumental)" | 4:52 |
| 7. | "Rose of Pain (Instrumental)" | 11:50 |
| 8. | "Unfinished (Instrumental)" | 4:28 |
บรูซ วิลลิส

| บรูซ วิลลิส |
| --- | --- |
วิลลิสในงาน San Diego Comic-Con ค.ศ. 2018
เกิด: วอลเตอร์ บรูซ วิลลิส  (1955-03-19) 19 มีนาคม ค.ศ. 1955 (69 ปี) อีดาร์-โอเบอร์ชไตน์ ประเทศเยอรมนีตะวันตก
สัญชาติ: อเมริกัน
ศิษย์เก่า: มหาวิทยาลัยมอนต์แคลร์สเตต
อาชีพ: นักแสดง ผู้ผลิตภาพยนตร์ นักร้อง
ปีปฏิบัติงาน: 1978–2022
ผลงาน: รายการทั้งหมด
คู่สมรส: เดมี มัวร์ (สมรส 1987; หย่า 2000) เอ็มมา เฮมิง  (สมรส 2009)
บุตร: 5, รวมรูเมอร์
รางวัล: รายการทั้งหมด
วอลเตอร์ บรูซ วิลลิส (อังกฤษ: Walter Bruce Willis, เกิด 19 มีนาคม ค.ศ. 1955) เป็นนักแสดง​ และผู้ผลิตภาพยนตร์​ และนักร้องชาวเยอรมัน​-อเมริกัน​ เขาเริ่มมีชื่อเสียงจากการรับบทนำในรายการ มูนไลต์นิง (1985–1989) และปรากฏในภาพยนตร์กว่าร้อยเรื่อง และได้รับสถานะแอคชันฮีโร (action hero) หลังรับบทเป็นจอห์น แมคเคลนในแฟรนไชส์ ดาย ฮาร์ด (1988–2013) กับบทบาทอื่น ๆ
ผลงานอื่น ๆ ของวิลลิส ได้แก่ อึดทะลุเพดานบ้า (1991), อมตะเจ้าค่ะ ขอค้ำฟ้าด้วยคน (1992), เขย่าชีพจรเกินเดือด (1994), 12 มังกี้ส์ 12 ลิงมฤตยูล้างโลก (1995), รหัส 5 คนอึดทะลุโลก (1997), อาร์มาเก็ดดอน วันโลกาวินาศ (1998), ซิกซ์เซ้นส์...สัมผัสสยอง (1999), เฉียดชะตา...สยอง (2000), เมืองคนตายยาก (2005), คู่กิ๊กซ่าส์ สารพัดแสบ (2012) และ ทะลุเวลา อึดล่าอึด (2012) ในช่วงหลังเขาเริ่มทำภาพยนตร์หนังแผ่นต้นทุนต่ำ ซึ่งได้รับเสียงวิจารณ์ไปในทางที่ไม่ค่อยดี
ชีวิตช่วงต้น

วอลเตอร์ บรูซ วิลลิสเกิดที่อีดาร์-โอเบอร์ชไตน์ ประเทศเยอรมนีตะวันตก ในวันที่ 19 มีนาคม ค.ศ. 1955 จากแม่ชาวเยอรมันชื่อ Marlene จากคัสเซิล กับเดวิด วิลลิส พ่อผู้เป็นทหารชาวอเมริกัน วิลลิสมีน้องสาวชื่อฟลอเรนซ์ และน้องชายสองคนชื่อ รอเบิร์ต (เสียชีวิต) กับ เดวิด หลังปลดออกจากการเป็นทหารใน ค.ศ. 1957 พ่อของเขาจึงพาครอบครัวไปที่คาร์นีย์พอยต์ รัฐนิวเจอร์ซีย์ โดยแม่ของเขาทำงานในธนาคาร ส่วนพ่อทำงานเป็นช่างเชื่อม ช่างกล และคนงานในโรงงาน
วิลลิสผู้พูดติดอ่างเข้าเรียนที่ไฮสกูลเพนน์กรูฟ โดยเพื่อนในห้องตั้งชื่อเล่นว่า "Buck-Buck" เขาเข้าชมรมการแสดง แล้วพบว่าการแสดงบนเวทีทำให้อาการติดอ่างของเขาลดลง และภายหลังได้รับเลือกเป็นประธานสภานักเรียน
หลังจบการศึกษาจากไฮสกูลใน ค.ศ. 1973 วิลลิสจึงทำงานเป็นพนักงานรักษาความปลอดภัยที่โรงไฟฟ้านิวเคลียร์ซาเลม หลังทำงานเป็นนักสืบเอกชน (บทบาทที่ภายหลังแสดงในรายการ มูนไลต์นิง และภาพยนตร์แอกชัน-คอเมดี อึดทะลุเพดานบ้า) เขาหันไปทำงานในด้านการแสดง เขาเข้าเรียนสาขาละครที่มหาวิทยาลัยมอนต์แคลร์ แต่ลาออกใน ค.ศ. 1977 และย้ายไปที่นครนิวยอร์ก ทำงานเป็นบาร์เทนเดอร์ใน Kamikazethe อาร์ตบาร์ (art bar) ที่แมนฮัตตันในช่วงต้นคริสต์ทศวรรษ 1980 โดยอาศัยอยู่ในย่านเฮลส์คิตเชน
อาชีพ > ทศวรรษ 2020: ความตกต่ำ ปัญหาสุขภาพ และการเกษียณ

ในวันที่ 30 มีนาคม ค.ศ. 2022 ครอบครัววิลลิสประกาศว่าเขาเลิกอาชีพนักแสดง หลังพบอาการป่วยเป็นภาวะเสียการสื่อความ ซึ่งส่งผลกระทบต่อการรับรู้ภาษา ทาง Golden Raspberry Awards จึงถอนรางวัลของวิลลิส โดยระบุว่าเป็นเรื่องไม่เหมาะสมที่จะให้รางวัล Golden Raspberry แก่บุคคลที่การแสดงได้รับผลกระทบจากเงื่อนไขทางการแพทย์ ในขณะนั้นวิลลิสมีผลงานที่ถ่ายทำเสร็จสิ้นรอการเผยแพร่ในปี 2022 และ 2023 จำนวน 8 เรื่อง
ชีวิตส่วนตัว

นักแสดงที่เป็นแบบของวิลลิสคือ แกรี คูเปอร์, รอเบิร์ต เดอ นิโร, สตีฟ แม็กควีน และจอห์น เวย์น เขาถนัดมือซ้าย ปัจจุบันอาศัยอยู่ในย่านเบรนต์วูด ลอสแอนเจลิสกับครอบครัวของเขา
ชีวิตส่วนตัว > ความสัมพันธ์และลูก

ตอนเปิดตัวภาพยนตร์ Stakeout วิลลิสพบกับเดมี มัวร์ นักแสดงสาว ทั้งคู่แต่งงานในวันที่ 21 พฤษจิกายน ค.ศ. 1987 และมีลูกสาว 3 คน ซึ่งรวมรูเมอร์ที่เกิดในเดือนสิงหาคม ค.ศ. 1988 วิลลิสกับมัวร์ประกาศแยกทางกันในวันที่ 24 มิถุนายน ค.ศ. 1998. และจดทะเบียนหย่าในวันที่ 18 ตุลาคม ค.ศ. 2000 และการหย่ามีผลในวันถัดมา ถึงกระนั้น เขาก็ยังคงความสัมพันธ์ใกล้ชิดกับมัวร์และแอชตัน คุชเชอร์ นักแสดงผู้เป็นสามีใหม่ของเธอ และเข้าร่วมงานแต่งงานของเธอด้วย
วิลลิสหมั้นกับBrooke Burns นักแสดงสาว ก่อนเลิกกันใน ค.ศ. 2004 หลังคบหาดูกันเป็นเวลา 10 เดือน เขาแต่งงานกับเอ็มมา เฮมิงที่หมู่เกาะเติกส์และเคคอสในวันที่ 21 มีนาคม ค.ศ. 2009 แขกผู้เข้างานนี้รวมลูกสาวของเขาสามคน โดยมัวร์และคุชเชอร์ก็เข้าร่วมงานด้วย พิธีนี้ไม่ได้มีผลผูกพันทางกฎหมาย ดังนั้นทั้งคู่จึงแต่งงานกันอีกครั้งในพิธีที่เบเวอร์ลีฮิลส์ 6 วันต่อมา ทั้งคู่มีลูกสาวสองคน คนหนึ่งเกิดใน ค.ศ. 2012 และอีกคนเกิดใน ค.ศ. 2014.
แหล่งข้อมูลอื่น

บรูซ วิลลิส ที่อินเทอร์เน็ตมูวีเดตาเบส
บรูซ วิลลิส ที่อินเทอร์เน็ตบรอดเวย์ดาตาเบส
แม่แบบ:IOBDB name
บรูซ วิลลิส ที่รอตเทนโทเมโทส์
บรูซ วิลลิส ที่ฐานข้อมูลภาพยนตร์ทีซีเอ็ม
Bruce Willis interview with KVUE in 1988 about Die Hard from Texas Archive of the Moving Image
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  กาตาลุญญา  เยอรมนี  อิตาลี  อิสราเอล  สหรัฐ  ลัตเวีย  ญี่ปุ่น  เช็กเกีย  ออสเตรเลีย  เนเธอร์แลนด์  โปแลนด์ 
วิชาการ:  CiNii 
ศิลปิน:  รางวัลเอมมี  มิวสิกเบรนซ์ 
ประชาชน:  Deutsche Synchronkartei  Deutsche Biographie  Trove 
อื่น ๆ:  SNAC  IdRef 
วิลลิสในเดือนมิถุนายน ค.ศ. 2006
บล็อกในตารางธาตุ

สำหรับความหมายอื่น ดูที่ บล็อก (แก้ความกำกวม)
บล็อก (อังกฤษ: periodic table block) ในตารางธาตุ คือกลุ่มของหมู่ธาตุที่ใกล้เคียงกันโดยใช้อิเล็กตรอนที่มีพลังงานสูงสุดเป็นตัวกำหนด แต่ละบล็อกจะตั้งชื่อตามลักษณะวงโคจรอิเล็กตรอนซึ่งมีบล็อกทั้งหมด 5 บล็อก ดังนี้ บล็อก-s บล็อก-p บล็อก-d บล็อก-f และ บล็อก-g (ยังไม่พบว่าธาตุใดมี g-บล็อก)
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| หมู่ | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |  |  |
| คาบ |    |    |    |    |    |    |    |    |    |    |    |    |    |    |    |    |    |    |    |  |
| 1 | 1 H |    |    |    |    |    |    |    |    |    |    |    |    |    |    |    |    | 2 He |  |  |
| 2 | 3 Li | 4 Be |    |    |    |    |    |    |    |    |    |    | 5 B | 6 C | 7 N | 8 O | 9 F | 10 Ne |  |  |
| 3 | 11 Na | 12 Mg |    |    |    |    |    |    |    |    |    |    | 13 Al | 14 Si | 15 P | 16 S | 17 Cl | 18 Ar |  |  |
| 4 | 19 K | 20 Ca | 21 Sc | 22 Ti | 23 V | 24 Cr | 25 Mn | 26 Fe | 27 Co | 28 Ni | 29 Cu | 30 Zn | 31 Ga | 32 Ge | 33 As | 34 Se | 35 Br | 36 Kr |  |  |
| 5 | 37 Rb | 38 Sr | 39 Y | 40 Zr | 41 Nb | 42 Mo | 43 Tc | 44 Ru | 45 Rh | 46 Pd | 47 Ag | 48 Cd | 49 In | 50 Sn | 51 Sb | 52 Te | 53 I | 54 Xe |  |  |
| 6 | 55 Cs | 56 Ba | *  | 72 Hf | 73 Ta | 74 W | 75 Re | 76 Os | 77 Ir | 78 Pt | 79 Au | 80 Hg | 81 Tl | 82 Pb | 83 Bi | 84 Po | 85 At | 86 Rn |  |  |
| 7 | 87  Fr  | 88 Ra | **  | 104 Rf | 105 Db | 106 Sg | 107 Bh | 108 Hs | 109 Mt | 110 Ds | 111 Rg | 112 Cn | 113 Nh | 114 Fl | 115 Mc | 116 Lv | 117 Ts | 118 Og |  |  |
  
| * แลนทาไนด์s | * แลนทาไนด์s | * แลนทาไนด์s | * แลนทาไนด์s | 57 La | 58 Ce | 59 Pr | 60 Nd | 61 Pm | 62 Sm | 63 Eu | 64 Gd | 65 Tb | 66 Dy | 67 Ho | 68 Er | 69 Tm | 70 Yb | 71 Lu |  |  |
| ** แอกทิไนด์ | ** แอกทิไนด์ | ** แอกทิไนด์ | ** แอกทิไนด์ | 89 Ac | 90 Th | 91 Pa | 92 U | 93 Np | 94 Pu | 95 Am | 96 Cm | 97 Bk | 98 Cf | 99 Es | 100 Fm | 101 Md | 102 No | 103 Lr |  |  |
| 0 | 1 | 2 | 3 |
| --- | --- | --- | --- |
| บล็อก-d | บล็อก-f | บล็อก-p | บล็อก-s |
ความหมายสีของเลขอะตอม:
เลขอะตอมของธาตุที่มีสี น้ำเงิน จะเป็นธาตุที่เป็นของเหลวที่ STP;
เลขอะตอมของธาตุที่มีสี เขียว จะเป็นธาตุที่เป็นก๊าซที่ STP;
เลขอะตอมของธาตุที่มีสี ดำ จะเป็นธาตุที่เป็นของแข็งที่ STP;
เลขอะตอมของธาตุที่มีสี แดง จะเป็นธาตุสังเคราะห์ (ทุกตัวเป็นของแข็งที่ STP).
เลขอะตอมของธาตุที่มีสี เทา จะเป็นธาตุที่ยังไม่ได้ค้นพบ
บอซซาโนวาเบบี

| "Bossa Nova Baby" |
| --- | --- |

เพลงโดยเอลวิส เพรสลีย์
ด้านบี: "Witchcraft"
วางจำหน่าย: ตุลาคม ค.ศ. 1963
บันทึกเสียง: 22 มกราคม ค.ศ. 1963
แนวเพลง: ป็อป, rock n' roll
ค่ายเพลง: อาร์ซีเอเรเคิดส์
ผู้ประพันธ์เพลง: เจอร์รี ลีเบอร์, ไมค์ สโตลเลอร์
บอซซาโนวาเบบี (อังกฤษ: Bossa Nova Baby) เป็นเพลงที่แต่งขึ้นโดย เจอร์รี ลีเบอร์ และไมค์ สโตลเลอร์ และบันทึกเสียงในวันที่ 22 มกราคม ค.ศ. 1963 ในค่ายอาร์ซีเอเรเคิดส์ โดย เอลวิส เพรสลีย์ ที่แนชวิลล์ ,รัฐเทนเนสซี เป็นส่วนหนึ่งของเพลงภาพเคลื่อนไหว Fun in Acapulco
เพลงนี้ถูกจัดอยู่ในอันดับที่ 8 ของชาร์ตป็อป บิลบอร์ดฮอต 100 และอันดับที่ 20 ของ Billboard R&B Singles chart ในปี ค.ศ. 1963
แหล่งข้อมูลอื่น

เนื้อเพลงเต็มของเพลงนี้ ที่เมโทรลิริกส์
บล็อบฟิช

| บล็อบฟิช |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Scorpaeniformes
วงศ์:: Psychrolutidae
สกุล:: Psychrolutes
สปีชีส์:: P.  marcidus
ชื่อทวินาม
Psychrolutes marcidus (McCulloch, 1926)

บล็อบฟิช (อังกฤษ: blobfish) เป็นปลาในวงศ์ Psychrolutes marcidus อาศัยในน้ำลึกนอกชายฝั่งออสเตรเลียแผ่นดินใหญ่และในรัฐแทสเมเนีย ซึ่งทำให้มีอีกชื่อหนึ่งว่า "ปลาทะเลน้ำลึก" (deep sea fish)
บล็อบฟิชสามารถพบเจอได้ในก้นทะเลซึ่งมีความกดอากาศมากกว่าระดับทะเลทั่วไปอย่างมากและปกติจะทำให้ประสิทธิภาพของกระเพาะปลาลดต่ำลง แต่บล็อบฟิชมีหนังเป็นแพวุ้นหุ้มหนาแน่นยิ่งกว่าท้องน้ำ จึงลอยตัวอยู่เหนือพื้นทะเลได้โดยไม่หมดกำลัง เนื่องจากที่อยู่ของฝูงบล็อบฟิชนั้นเข้าถึงยาก น้อยคนจึงได้เห็นปลาเหล่านี้
ที่ผ่านมาบล็อบฟิชติดอวนลากของชาวประมงบ่อยครั้ง ทำให้หลายฝ่ายจึงกังวลกันว่า อวนลากกำลังคุกคามบล็อบฟิชที่ทะเลในออสเตรเลีย และทำให้จำนวนประชากรบล็อบฟิชลดลง เนื่องจากอวนลากทำให้บล็อบฟิชตาย หรืออาจจะช็อกระหว่างที่อวนกำลังลากมัน ทั้งนี้ ออสเตรเลียอาจเป็นบ้านหลังเดียวของบล็อบฟิชในเวลานี้
เมื่อบล็อบฟิชขึ้นมาจากน้ำไม่ว่าจะด้วยวิธีใดก็ตาม ร่างกายมันจะเกิดการเปลี่ยนแปลงเนื่องจากบล็อบฟิชอาศัยอยู่ในทะเลลึกพอ บล็อบฟิชขึ้นมาจากน้ำความแรงดันอากาศไม่เหมือนในน้ำทำให้ร่างกายของมันเปลี่ยนแปลงไป
ในนิยายเรื่อง นิวเวิลด์มังคีส์อินเดอะมังคีส์แลร์ (New World Monkeys in the Monkey's Lair) ของอาร์เธอร์ เพทรา (Arthur Petra) มีตัวละครชื่อ "วิกเตอร์ หยาง" (Victor Yang) ได้รับการพรรณนาว่าเหมือน "บล็อบฟิชรูปทราม" (ugly looking blobfish)
แหล่งข้อมูลอื่น

Deep-sea creatures
Images of blobfish
บอนนีและไคลด์

บอนนีและไคลด์
บอนนี เอลิซาเบธ พาร์คเกอร์ (อังกฤษ: Bonnie Parker, 1 ตุลาคม พ.ศ. 2453 – 23 พฤษภาคม พ.ศ. 2477) และไคลด์ แชมเปียน บาร์โรว์ (อังกฤษ: Clyde Champion Barrow, 24 มีนาคม พ.ศ. 2452 – 23 พฤษภาคม พ.ศ. 2477) เป็นบุคคลนอกกฎหมายและโจรชิงทรัพย์ชาวอเมริกันจากพื้นที่ดัลลัสซึ่งท่องสหรัฐอเมริกาตอนกลางพร้อมแก๊งระหว่างภาวะเศรษฐกิจตกต่ำครั้งใหญ่
ทั้งคู่เสียชีวิตเมื่อวันที่ 23 พฤษภาคม พ.ศ. 2477 เมื่อทั้งสองขับรถเข้าไปติดกับดักที่ตำรวจเตรียมไว้และถูกยิงเสียชีวิต โดยเจ้าหน้าที่จากรัฐเท็กซัสและหลุยเซียนา บอนนี พาร์คเกอร์ และไคลด์ บาร์โรว์ได้สร้างความหวาดกลัวแก่ประชาชน ในช่วง 4 ปีสุดท้าย สังหารผู้คนไปถึง 12 คน ปล้นทั้งธนาคารและปั้มน้ำมัน บาร์โรว์ อายุ 25 และพาร์คเกอร์อายุ 23 ปี
เรื่องราวของบอนนีแอนด์ไคลด์ ถูกนำมาสร้างเป็นภาพยนตร์เรื่อง Bonnie and Clyde (1967) นำแสดงโดย วอร์เรน บีตตี้และเฟย์ ดันนะเวย์ โดยถ่ายทำในสถานที่จริงในประวัติศาสตร์
บรี ลาร์สัน

| บรี ลาร์สัน |
| --- | --- |
ลาร์สันในงานแซนดีเอโกคอมมิก-คอน ปี 2016
เกิด: ไบรแอนน์ ซีโดนี เดโซเนียร์  (1989-10-01) 1 ตุลาคม ค.ศ. 1989 (35 ปี) แซคราเมนโต แคลิฟอร์เนีย สหรัฐอเมริกา
อาชีพ:  นักแสดง  นักร้อง  ผู้กำกับ 
ปีปฏิบัติงาน: 1998–ปัจจุบัน
อาชีพทางดนตรี
แนวเพลง: ป็อป ป็อปร็อก
เครื่องดนตรี:  ร้องนำ  กีตาร์ 
ค่ายเพลง:  คาซาบลังกา  ยูนิเวอร์แซลมิวสิก 
 นักดนตรี
ไบรแอนน์ ซีโดนี เดโซเนียร์ (อังกฤษ: Brianne Sidonie Desaulniers; เกิด 1 ตุลาคม ค.ศ. 1989) เป็นที่รู้จักในชื่อ บรี ลาร์สัน (Brie Larson) เป็นนักแสดง ผู้กำกับ และนักร้องชาวอเมริกัน เกิดในแซคราเมนโต แคลิฟอร์เนีย ลาร์สันเข้าศึกษาในระบบบ้านเรียนก่อนที่เธอจะเรียนการแสดงที่โรงละครอเมริกันคอนเซอเวอทรีเธียเตอร์ เธอเริ่มต้นอาชีพด้วยการแสดงละครโทรทัศน์ และปรากฏตัวเป็นประจำในละครซิตคอมเรื่อง Raising Dad (2001) ซึ่งทำให้เธอได้รับการเสนอชื่อเข้าชิงรางวัลนักแสดงเด็ก สาขานักแสดงนำเด็กหญิงจากซีรีส์ทางโทรทัศน์ประเภทตลก
ลาร์สันยังมีบทบาทเล็ก ๆ ในภาพยนตร์ปี 2004 เรื่อง ต๊กกะใจ ตื่นขึ้นมา 30 และ คืนกรี๊ดสี่สาวโจ๊ะ การแสดงของเธอในภาพยนตร์ตลกเรื่อง สู้เพื่อฮูก ทำให้เธอได้รับการเสนอชื่อเข้าชิงรางวัลนักแสดงเด็กอีกหนึ่งครั้งในปี 2006 และรับบทสนับสนุนในภาพยนตร์เรื่อง กรีนเบิร์ก 40 ปี ชีวิตจะไปทางไหนดี, สก็อตต์ พิลกริม VS เดอะ เวิลด์, สายลับร้ายไฮสคูล และ รักติดเรท ตั้งแต่ปี 2009–2011 ลาร์สันยังรับบทเป็นวัยรุ่นสาวปากร้ายในซีรีส์ทางโทรทัศน์เรื่อง United States of Tara
ลาร์สันพลิกบทบาทครั้งสำคัญในภาพยนตร์ดราม่าเรื่อง ชอร์ท เทอม (2013) ซึ่งได้รับคำยกย่องอย่างกว้างขวางจากนักวิจารณ์ และประสบความสำเร็จอีกครั้งในปี 2015 เมื่อเธอได้แสดงในภาพยนตร์เรื่อง รูม ขังใจไม่ยอมไกลกัน ซึ่งมีบทดัดแปลงมาจากนวนิยายในชื่อเดียวกันของเอ็มมา โดโนฮิวที่ได้รับรางวัลแมนบุคเคอร์ รับบทเป็นหญิงผู้ตกเป็นเหยื่อในการลักพาตัว ลาร์สันได้รับคำวิจารณ์ตอบรับที่ดีและได้รับรางวัลหลายรางวัล รวมถึงรางวัลออสการ์ รางวัลแบฟตา และรางวัลลูกโลกทองคำ สาขานักแสดงนำหญิงยอดเยี่ยม ต่อมาเธอรับบทเป็นช่างภาพในภาพยนตร์ผจญภัยเรื่อง คอง มหาภัยเกาะกระโหลก (2017) ซึ่งถือเป็นภาพยนตร์ที่ทำรายได้สูงที่สุดของลาร์สัน
ประวัติและชีวิตในช่วงต้น

ไบรแอนน์ ซีโดนี เดโซเนียร์ เกิดเมื่อวันที่ 1 ตุลาคม ค.ศ. 1989 ในเมืองแซคราเมนโต รัฐแคลิฟอร์เนีย พ่อและแม่ของเธอคือ Heather (Edwards) และ Sylvain Desaulniers ทั้งคู่ประกอบอาชีพเป็นหมอนวดทางชีวจิต และ พวกเขามีลูกสาวอีกคนหนึ่งคือ มิเลน ในวัยเด็กลาร์สัน พูดภาษาฝรั่งเศสเป็นภาษาแรกของ เธอใช้เวลาเรียนหนังสือที่บ้านเป็นส่วนใหญ่ ซึ่งเธอเชื่อว่ามันช่วยให้เธอสำรวจประสบการณ์ที่เป็นนวัตกรรมและเป็นนามธรรมได้ ลาร์สันเล่าถึงชีวิตในวัยเด็กของเธอว่าเธอ "ฉันเป็นคนซื่อสัตย์และเป็นคนซื่อตรง" และเธอมีความผูกพันใกล้ชิดกับแม่ของเธอแต่ขี้อายและทุกข์ทรมานจากโรควิตกกังวลในการเข้าสังคม ในช่วงฤดูร้อน ในเวลาว่างเธอมักจะเขียนบทและกำกับภาพยนตร์ที่บ้านของเธอเอง เธอแสดงความสนใจที่จะเป็นนักแสดงตั้งแต่อายุ 6 ขวบ เธอได้รับคัดเลือกให้เข้ารับการฝึกอบรมที่สถาบัน American Conservatory Theatre ในซานฟรานซิสโก ซึ่งเธอกลายเป็นนักเรียนที่อายุน้อยที่สุดที่ได้เข้าเรียนที่นั่น
ลาร์สันประสบกับความทุกข์และจุดเปลี่ยนในชีวิตเมื่อพ่อแม่หย่าร้างกันเมื่อเธออายุได้ 7 ขวบ เธอมีความสัมพันธ์ที่ไม่ดีนักกับพ่อของเธอ เธอเล่าว่า "ตอนเด็กๆ ฉันพยายามเข้าใจเขาและเข้าใจสถานการณ์ แต่เขาไม่ได้ช่วยให้มันดีขึ้น ฉันไม่คิดว่าเขาอยากจะเป็นพ่อแม่จริงๆ เลย" ไม่นานหลังจากที่พวกเขาแยกทางกัน เฮเธอร์แม่ของเธอย้ายไปลอสแอนเจลิสพร้อมกับลูกสาวสองคนเพื่อเติมเต็มความทะเยอทะยานในการแสดงของลาร์สัน พวกเขามีฐานะทางการเงินที่จำกัดและอาศัยอยู่ในอพาร์ตเมนต์เล็กๆ ใกล้กับสตูดิโอฮอลลีวูดที่เบอร์แบงก์ ลาร์สันอธิบายประสบการณ์นี้ว่า "เรามีอพาร์ตเมนต์แบบหนึ่งห้องเส็งเคร็งที่มีเตียงยื่นออกมาจากผนังและเราต่างก็มีเสื้อผ้าสามชิ้น ถึงกระนั้น เธอก็ยังเล่าถึงความทรงจำดีๆ ในช่วงเวลานั้นและให้เครดิตแม่ที่ทำดีที่สุดเพื่อพวกเขา
เนื่องจากนามสกุลของเธอออกเสียงยาก เธอจึงนำชื่อที่ใช้แสดงเป็นลาร์สันมาจากย่าทวดชาวสวีเดนของเธอและจากตุ๊กตาสาวชื่อเคิร์สเทน ลาร์สันที่เธอได้รับเมื่อตอนเป็นเด็ก งานแรกของเธอคือการแสดงล้อเลียนแนวตลกสำหรับตุ๊กตาบาร์บี้ ชื่อ "มาลิบูโคลนถล่มตุ๊กตาบาร์บี้" ในปี 1998 ของรายการ The Tonight Show กับ Jay Leno ต่อมาเธอรับบทบาทแขกรับเชิญในละครโทรทัศน์หลายเรื่อง รวมทั้ง Touched by an Angel และ Popular ในปี 2000 เธอได้แสดงในซิทคอมเรื่อง Schimmel ของ Fox ซึ่งถูกยกเลิกก่อนออกอากาศเมื่อ Robert Schimmel ดาราของเรื่องนี้ได้รับการวินิจฉัยว่าเป็นมะเร็ง
อาชีพนักแสดง > ค.ศ. 2001-2008: นักแสดงตลกและนักดนตรี

บทบาทสำคัญครั้งแรกของลาร์สันเกิดขึ้นเมื่อเธอรับบทบาทเป็น เอมิลี่ ลูกสาวคนเล็กของตัวละครของ บ็อบ ซาเกต ในซิทคอมเรื่อง Raising Dad ซึ่งออกอากาศในช่วงหนึ่งฤดูกาลระหว่างตารางรายการโทรทัศน์ปี 2001-2002 ต่อมาเธอได้รับการว่าจ้างจากละครตลกเรื่อง Hope & Faith แต่เธอรวมถึงนักแสดงอีกหลายคนถูกริบบทบาทให้กับคนอื่นแทนในภายหลัง ในปี 2003 เธอแสดงร่วมกับเบเวอร์ลีย์ มิตเชลล์ ในภาพยนตร์ดิสนีย์แชนเนลเรื่อง Right on Track โดยอิงจากพี่น้องดาราแดร็กเรซสตาร์เอริก้าและคอร์ทนีย์ เอนเดอร์ส และเล่นบทบาทรองในคอเมดีเรื่อง Sleepover ปี 2004 และ 13 Going on 30
ลาร์สันเริ่มสนใจด้านดนตรีตั้งแต่อายุ 11 ขวบเมื่อเธอเริ่มหัดเล่นกีตาร์ ผู้บริหารค่ายเพลงได้สนับสนุนให้เธอเขียนเพลงของเธอเอง และ เธอก็เริ่มบันทึกและอัปโหลดเพลงด้วยตนเองไปยังเว็บไซต์ของเธอเอง หลังจากล้มเหลวในการคัดเลือกนักแสดงในบท เวนดี้ ดาร์ลิ่ง ในภาพยนตร์ปี 2003 ปีเตอร์ แพน ลาร์สันได้เขียนและบันทึกเพลงชื่อ "Invisible Girl" ซึ่งได้รับการออกอากาศทาง KIIS-FM ในไม่ช้าเธอก็ลงนามบันทึกข้อตกลงกับ ทอมมี่ มอตโตลา แห่งคาซาบลังกาเรเคิดส์; เธอ และ ลินด์เซย์ โลฮานเป็นศิลปินเพียงคนเดียวที่ได้ลงนามในเวลานั้น ในปี 2005 เธอออกอัลบั้มเพลงชุดสุดท้ายจาก PE ซึ่งเธอได้ร่วมเขียนเพลงกับนักแต่งเพลงคนอื่นๆ เช่น Blair Daly, Pam Sheyne, Lindy Robbins และ Holly Brook เธอบอกว่าเพลงที่เธอเขียนส่วนใหญ่มีเนื้อหาเกี่ยวกับประสบการณ์การทำงานที่ล้มเหลว หนึ่งในซิงเกิลของเธอคือ "She Said" ซึ่งได้แสดงในซีรีส์ MTV Total Request Live จัดโดย Billboard ในรายชื่อรายสัปดาห์ของวิดีโอที่มีคนฟังมากที่สุดในช่อง และขึ้นถึงอันดับที่ 31 ใน Billboard Hot Single Sales ลาร์สันไปทัวร์กับ เจสซี แมคคาร์ทนีย์ ในคอนเสิร์ตในห้างสรรพสินค้า "Rock in Shop" ของ Teen People ซึ่งเปิดให้เขาเข้าชมระหว่างทัวร์ และ ได้แสดงในนิวยอร์กซิตี้ที่งาน Macy's Thanksgiving Day Parade อย่างไรก็ตาม อัลบั้มนี้ไม่ประสบความสำเร็จ โดยขายได้เพียง 3,500 ชุดเท่านั้น
ในปี 2006 ลาร์สันได้แสดงร่วมกับ โลแกน เลอร์แมน และ โคดี้ ลินลีย์ ในภาพยนตร์ตลกเรื่องฮูต เกี่ยวกับกลุ่มวัยรุ่นที่ตั้งตัวศาลเตี้ยที่พยายามจะช่วยชีวิตกลุ่มนกฮูก ซึ่งภาพยนตร์ได้รับการวิจารณ์ที่ไม่ดี แต่ รูธ สไตน์ แห่งซานฟรานซิสโกโครนิเคิลชื่นชมลาร์สันและลินลีย์ในบทนำ ในปีต่อมา เธอมีส่วนร่วมเล็กๆ ในละครเรื่อง Remember the Daze ที่นำแสดงโดย แอมเบอร์ เฮิร์ด และเธอได้เปิดตัวนิตยสารศิลปะและวรรณกรรมชื่อ Bunnies and Traps ซึ่งเธอได้เขียนคอลัมน์ความคิดเห็นของเธอเองและยอมรับการส่งผลงานจากศิลปินคนอื่นๆ และ นักเขียน ลาร์สันกล่าวว่าเธอมักมีคิดว่าจะเลิกอาชีพนักแสดงในช่วงนั้นเนื่องจากเธอพบว่ามันยากมากที่จะหางานทำ เธอรู้สึกท้อแท้อย่างยิ่งเมื่อเธอไม่ได้รับคัดเลือกให้รับบทบาทสำคัญในภาพยนตร์เรื่อง Thirteen (2003) และ Juno (2007) ในช่วงเวลานั้นลาร์สันทำงานเป็นดีเจในคลับต่างๆ
อาชีพนักแสดง > ค.ศ. 2009-2015: เริ่มสร้างชื่อเสียงและโด่งดังอย่างต่อเนื่อง

หลังจากนั้นเธอก็มีบทบาทสมทบในภาพยนตร์นานหลายปี เช่น United States of Tara (2009), Greenberg (2010), Scott Pilgrim vs. the World (2010), 21 Jump Street (2012), The Spectacular Now (2013), Don Jon (2013) และอื่นๆ อีกมากมาย
ในที่สุด บรี ลาร์สัน ก็ได้บทแจ้งเกิดในภาพยนตร์ Short Term 12 (2013) ภาพยนตร์เรื่องนี้คว้าสามรางวัลจาก Spirit Award และได้รางวัลอีกครั้งจากสภาบัน South by Southwest แต่ผลลัพธ์ที่คุ้มค่าสุด คือการแสดงของเธอเข้าตา เลนนี อับราฮัมสัน ผู้กำกับจาก Room เขากล่าวยกย่องลาร์สันว่า “การแสดงของเธอไม่ได้เข้มข้นฉูดฉาดเหมือนที่เรามักชื่นชมยกย่องนักแสดงภาพยนตร์อื่นๆ แต่มันคือความละเอียดอ่อนและการแสดงที่ออกมาจากใจจริงๆ”
นอกจากนี้ ในปี 2013 ลาร์สันยังมีบทบาทสนับสนุนในละครโรแมนติกสองเรื่อง ได้แก่ ดอน จอน และ The Spectacular Now เขียนบทและกำกับโดยโจเซฟ กอร์ดอน-เลวิตต์ เธอรับบทเป็นน้องสาวของดอน จอน (แสดงโด ยกอร์ดอน-เลวิตต์) ปีเตอร์ ทราเวอร์ส แห่ง โรลลิงสโตนชื่นชมการแสดงออกทางเพศของภาพยนตร์เรื่องนี้ และพบว่าลาร์สัน "ยอดเยี่ยม" ในเรื่องดังกล่าว ใน The Spectacular Now ที่นำแสดงโดย Miles Teller และ Shailene Woodley เธอรับบทเป็น Cassidy อดีตแฟนสาวของตัวละครของ Teller ลาร์สันได้นำประสบการณ์เมื่อเธอเป็นนักเรียนมัธยมปลายมาถ่ายทอดในบทบาทนี้เพื่อให้การแสดงสมจริงยิ่งขึ้น
ชีวิตส่วนตัว

ลาร์สันมีโลกส่วนตัวของเธอสูงมากและปฏิเสธที่จะตอบคำถามในการสัมภาษณ์ที่ทำให้เธอไม่สบายใจ ลาร์สันเริ่มออกเดทกับ Alex Greenwald นักดนตรีและนักร้องนำของวงดนตรี Phantom Planet ในปี 2013 และพวกเขาหมั้นกันในปี 2016 ก่อนจะแยกทางกันในปี 2019 ทั้งคู่อาศัยอยู่ด้วยกันในย่านฮอลลีวูดฮิลส์ของลอสแอนเจลิส Holly Millea จาก Elle อธิบายถึงบุคลิกนอกจอของลาร์สันในปี 2016 ว่าเธอ "มีบุคลิกภาพเหมือนนักกีฬา ผอมเพรียว มั่นคง แต่เธอยังอบอุ่นและเป็นกันเอง" ลาร์สันกล่าวว่าเธอสนใจภาพยนตร์ที่แสดงถึง "สภาพของมนุษย์" และ "ทำให้ผู้คนรู้สึกเชื่อมโยงกับตัวเองมากขึ้น [และ] ส่รวมถึงเชื่อมโยงกับส่วนอื่นๆ ของโลก"
เธอมีกให้สนใจแสดงในบทบาทที่แตกต่างจากบุคลิกของเธอเองและภาพยนตร์ที่มีเนื่อหาเกี่ยวข้องกับการเคลื่อนไหวทางสังคม ในปี 2020 เธอเริ่มสร้างช่อง YouTube ของตัวเอง เธอได้รับการเสนอชื่อโดย Forbes ในรายการ 30 Under 30 รวมถึงนิตยสาร People ให้เป็นหนึ่งในนักแสดงหญิงที่สวยที่สุดในปี 2016 และ 2019 ในปี 2018 เธอได้รับการเสนอชื่อให้เป็นหนึ่งในนักแสดงชาวอเมริกันที่ดีที่สุดที่มีอายุต่ำกว่า 30 ปีโดย IndieWire ในปี 2019 มาดามทุสโซนิวยอร์กได้เปิดตัวรูปปั้นหุ่นขี้ผึ้งของลาร์สันในฐานะนักแสดงในบทบาทกัปตันมาร์เวล ในปีเดียวกันนั้น นิตยสารไทม์ได้ยกให้เธอเป็นหนึ่งใน 100 คนที่มีอิทธิพลมากที่สุดในโลก
บลูอะเกน

| บลูอะเกน |
| --- | --- |
กำกับ: ฐาปณี หลูสุวรรณ
บทภาพยนตร์: ฐาปณี หลูสุวรรณ
อำนวยการสร้าง: ชลสิทธิ์ อุปนิกขิต ฐาปณี หลูสุวรรณ สุภัชา ทิพเสนา ธรรศพลฐ์ เอี่ยมรานนท์
นักแสดงนำ: ตะวัน จริยาพรรุ่ง ศรัณย์เมศ รัตนพงษ์ อสมาภรณ์ สมัครพันธ์
กำกับภาพ: ชลสิทธิ์ อุปนิกขิต
ตัดต่อ: ชลสิทธิ์ อุปนิกขิต
ดนตรีประกอบ: ชัพวิชญ์ เต็มนิธิกุล ใจเทพ ร่าเริงใจ
บริษัทผู้สร้าง: บริษัท ตัดอยู่ จำกัด กรูฟวินแมน โปรดักชั่นเฮาส์ แอนด์ สตูดิโอ  
วันฉาย:   7 ตุลาคม ค.ศ. 2022 (2022-10-07) (เทศกาลภาพยนตร์นานาชาติปูซาน, เกาหลีใต้)    8 ธันวาคม ค.ศ. 2022 (2022-12-08) (เข้าฉายแบบจำกัดโรงภาพยนตร์, ไทย) 
ความยาว: 190 นาที
ประเทศ: ไทย
ภาษา: ภาษาไทย
บลูอะเกน (อังกฤษ: Blue Again) เป็นภาพยนตร์ไทยอิสระแนวดราม่า ความยาว 3 ชั่วโมง 10 นาที เขียนบทและกำกับภาพยนตร์ โดย ฐาปณี หลูสุวรรณ ได้รับเลือกให้ฉายรอบปฐมทัศน์โลกที่เทศกาลภาพยนตร์นานาชาติปูซาน ครั้งที่ 27 ประเทศเกาหลีใต้ โดยเข้าประกวดในสาย New Currents Award (สำหรับผู้กำกับภาพยนตร์หน้าใหม่) ซึ่งเป็นสายประกวดหลักของเทศกาลภาพยนตร์นี้
หลังจากนั้นได้เข้าฉายแบบจำกัดโรงภาพยนตร์ในประเทศไทย เฉพาะที่โรงภาพยนตร์เฮ้าส์สามย่าน, เอสเอฟ ซีเนม่า(เฉพาะสาขาเซ็นทรัลเวิลด์และเชียงใหม่) , โรงภาพยนตร์ลิโด้ และ Doc Club and Pub
เรื่องย่อ

บนโลกที่ไม่ได้ใจดีกับเราเท่าไหร่ ‘เอ’ (ตะวัน จริยาพรรุ่ง) หญิงสาวลูกครึ่งอีสาน-ตะวันตก จากหมู่บ้านคาทอลิกที่ใหญ่ที่สุดในไทย เธอดิ้นรนเข้ามาเรียนออกแบบแฟชั่นในกรุงเทพฯ โดยหวังว่าจะสามารถชุบชีวิตโรงย้อมครามของครอบครัวที่กําลังจะตาย
‘แพร’ (อสมาภรณ์ สมัครพันธ์) เพื่อนสนิทคนแรกในมหาวิทยาลัยถูกดึงดูดเข้ามาอยู่ในวงโคจรของเธอ ด้วยต้นทุนทางสังคมและความฝันที่คล้ายกัน ในขณะที่ เอพยายามปกป้องความฝันของตัวเอง ไปพร้อมๆ กับถักทอความสัมพันธ์กับคนรอบข้างเอาไว้ แต่เหมือนเส้นด้ายกลับจะขาดลง
‘สุเมธ’ (ศรัณย์เมศ รัตนพงษ์) เพื่อนรักคนเดียวในวัยเด็กผู้เป็นเซฟโซน ก็ได้กลับมาในวงโคจรของเธออีกครั้งในค่ำคืนวันคริสต์มาสตามสัญญา แต่มันยิ่งกลับทําให้เอตั้งคําถามกับตัวเองว่า ‘บนโลกนี้...ที่ตรงไหนคือที่ของเธอจริงๆ’
บอดีแลนเกวจ

"บอดีแลนเกวจ" (อังกฤษ: Body Language) คือซิงเกิลที่ 4 ของเจสซี แม็กคาร์ตนีย์ จากอัลบั้ม ดีพาร์เทอร์ และเป็นซิงเกิลที่ 2 ภายหลังการออกจำหน่ายในรูปแบบ รีชาร์ตด์ ออกจำหน่ายเมื่อวันที่ 8 กันยายน พ.ศ. 2552 ในรูปแบบดิจิตอลดาวน์โหลด
เพลงนี้เดิมออกประชาสัมพันธ์ในรูปแบบที่เจสซีขับร้องเพียงคนเดียว ต่อมาได้มีการรีมิกซ์เพลงใหม่โดยขับร้องร่วมกับที-เพน เพลงนี้เจสซีเคยประกาศระหว่างการจัดคอนเสิร์ตทัวร์ว่าจะออกประชาสัมพันธ์เป็นซิงเกิลหลังจากเพลง "ลีฟวิน'" แต่ก็ไม่ได้ออกจำหน่ายแต่อย่างใด จนกระทั่งมีการออกจำหน่ายรูปแบบ รีชาร์ตด์
ชาร์ต

"บอดีแลงเกวจ" มียอดดาวน์โหลดประมาณ 58,000 ครั้ง
| ชาร์ต (พ> ศ. 2552) | อันดับ สูงสุด |
| --- | --- |
U.S. บิลบอร์ด ฮอต 100: 84  (ก)

ก. ขับร้องร่วมกับ ที-เพน
บอนอีแวร์

| บอนอีแวร์ |
| --- | --- |
บอนอีแวร์แสดงที่สต็อกโฮล์ม สวีเดน ในปี 2011
ข้อมูลพื้นฐาน
ที่เกิด: โอแคลร์ รัฐวิสคอนซิน สหรัฐ
แนวเพลง: Indie folk folktronica art pop
ช่วงปี: 2006–ปัจจุบัน
ค่ายเพลง: Jagjaguwar 4AD

สมาชิก:  Justin Vernon  Sean Carey  Matthew McCaughan  Michael Lewis  Andrew Fitzpatrick  Rob Moose  Jenn Wasner 
อดีตสมาชิก:  Mike Noyce  CJ Camerieri  Colin Stetson  Reggie Pace 

เว็บไซต์: boniver.org
บอนอีแวร์ (อังกฤษ: Bon Iver /boʊn iːˈvɛər/) เป็นวงอินดีโฟล์กสัญชาติอเมริกัน ก่อตั้งในปี ค.ศ. 2006 โดยนักร้อง-นักแต่งเพลง จัสติน เวอร์นอน
เวอร์นอนออกอัลบั้มเปิดตัวของบอนอีแวร์ชุด For Emma, Forever Ago แบบไม่มีสังกัดในเดือนกรกฎาคม ค.ศ. 2007 เพลงส่วนใหญ่ในอัลบั้มนี้บึกทึกเสียงขณะที่เวอร์นอนปลีกวิเวก 3 เดือน ทางตะวันตกเฉียงเหนือของรัฐวิสคอนซิน ในปี 2012 วงได้รับรางวัลแกรมมี สาขาศิลปินหน้าใหม่ยอดเยี่ยม และอัลบัมออลเทอร์นาทิฟยอดเยี่ยม จากอัลบัมชุดที่สอง Bon Iver พวกเขาออกอัลบัมชุดที่สาม 22, A Million ในปี 2016 ตามด้วยอัลบัมชุดที่สี่ i,i ในปี 2019
บอมเบอร์ (ไวรัสคอมพิวเตอร์)

บอมเบอร์ (อังกฤษ: Bomber)  เป็นไวรัสคอมพิวเตอร์แบบรหัสโพลีมอร์ฟิคที่ฝังตัวอยู่ในหน่วยความจำของระบบปฏิบัติการดอส เป็นไวรัสที่กระจายแบบรวดเร็ว ในปี 2002 และเป็นการการติดเชื้อแบบไม่ให้ผู้ใช้งานรู้ ไวรัสประเภทนี้ตรงกันข้ามกับไวรัสคอมพิวเตอร์ปกติที่จะแทรกคำสั่งเข้ากับระบบปฏิบัติการและเปลี่ยนการทำงานของคอมพิวเตอร์  ซึ่งไวรัสบอมเบอร์จะแทรกโค้ดบางส่วนลงในตำแหน่งสุ่มภายในระบบ เมื่อเครื่องติดเชื้อแล้วไฟล์จะถูกควบคุมและถูกถ่ายโอน
วิธีการติดไวรัสทำให้การตรวจหาไวรัสทำได้ยากด้วยโปรแกรมป้องกันไวรัสธรรมดา การที่จะนำไวรัสออกนั้นจะต้องสแกนไฟล์ทั้งหมดเพื่อตรวจหาไวรัส
ขนาดไฟล์ของไวรัสบอมเบอร์อยู่ที่ประมาณ 4096 ไบต์ มีข้อความดังต่อไปนี้:
COMMANDER BOMBER WAS HERE
                                                      [DAME] [DAME]